આમ સૃષ્ટી અને શીવમના પ્રશ્નનો અંત આવ્યો, ક્રાઈમ બ્રાન્ચના સ્પેશીયલ પોલીસ કમિશનર અને અમદાવાદના ક્રાઈમની દુનિયાને સારી રીતે સમજી શકતા અજય તોમર અને તેમની ટીમે જે મહેનત કરી તે કાબીલેદાદ છે, વૃષ્ટી અને શીવમને શોધવા માટે પોલીસે કરેલા પ્રયાસો અને તેમને શોધી કાઢયા તે બાબતની બધાએ જ પ્રસંશા કરવી જોઈએ કારણ વૃષ્ટી માટે પણ તેની માતા આંખમાં આસુ સાથે તેની રાહ જોતી હતી, પોલીસે સંવેદનશીલ બની વૃષ્ટીની માતાના આંસુ સામે જોયુ તેમ ગુજરાતની હજારો માતો પોતાના બાળકની વૃષ્ટીની માતાની જેમ રાહ જોઈ રહી છે, પણ તેમની કબનસીબી એટલી છે કે તેમની માતા અને પિતાને કોઈ મંત્રી-ધારાસભ્ય અથવા આઈપીએસ અધિકારી ઓળખતા નથી, જેના કારણે વૃષ્ટી અને શીવમના માતા પિતા જેટલા અન્ય બાળકોના વાલી એટલા નસીબદાર નથી કે પોલીસ તેમના માટે આટલી મહેનત કરે.